**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2014. október 3-án (pénteken) 16.00 órakor megtartott ülésén.

**Jelen vannak:** Eged István FIDESZ-KDNP polgármester

Boros Csaba FIDESZ-KDNP alpolgármester

Barta Gábor képviselő

Szántó Árpád képviselő

Tóth János képviselő

Varró Magdolna képviselő

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Deli Orsolya ügykezelő

Kovácsné Égető Edit jkv.

**Eged István FIDESZ-KDNP polgármester**

Köszönti az ülés résztvevőit, megállapítja az ülés határozatképességét, mert a 7 képviselőből mindenki jelen van. Az ülést megnyitja. Javasolja a meghívón feltüntetett napirendi pontokat más sorrendben tárgyalják, az 1. napirendi pontot a végére szeretné tenni, illetve a 2-3. napirendeket felcserélni. A képviselők ezt a javaslatot egyhangúan elfogadták.

**NAPIRENDI PONTOK**

1. A választási ciklusban elvégzett munka értékelése.

Előterjesztő: Eged István polgármester

1. Keglevich kilátó és a kapcsolódó erdei közjóléti létesítmények kivitelezésére vonatkozó építési beruházás tárgyában közbeszerzési eljárás megindítása.

Előterjesztő: Eged István polgármester

1. A szociális célú tüzelőanyag vásárláshoz kapcsolódó kiegészítő támogatás igénylésének megtárgyalása.

Előterjesztő: Eged István polgármester

1. Sály Sándor kérelmének megtárgyalása.

Előterjesztő: Eged István polgármester

1. Kérdések, interpellációk.

**Napirendi pontok tárgyalása**

**3./ Napirend**

A szociális célú tüzelőanyag vásárláshoz kapcsolódó kiegészítő támogatás igénylésének megtárgyalása.

**Eged István FIDESZ-KDNP polgármester**

Újra lehetőség nyílt támogatási igény benyújtására.

**Braun József pénzügyi osztályvezető**

484 m3-re lehet pályázni.

Pétervására a hátrányos helyzetű településekhez tartozik. A fa árához nem kell önrészt biztosítani.

A szállításra nincs támogatás, de nem vagyunk kötelesek kiszállítani.

**Barta Gábor képviselő**

Felvállalhatja az önkormányzat, nem egy nagyon nagy összegről lenne szó.

De majd a szállításra akkor térjenek vissza, mikor esedékes lesz.

**Eged István FIDESZ-KDNP polgármester**

Tavaly kb. ennek a mennyiségnek a felét nyerték meg. Venni kellett hozzá, hogy mindenkinek tudjanak adni.

Kérdezi, hogy ezzel a napirendi ponttal kapcsolatban van-e még valakinek kérdése, véleménye, hozzászólása?

Amennyiben nincs kérdés kéri, hogy aki egyetért, a szociális célú tüzelőanyag vásárláshoz kapcsolódó kiegészítő támogatás igénylésével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 127/2014. (X.3.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) a települési önkormányzatok szociális célú tüzelőanyag vásárláshoz kapcsolódó kiegészítő támogatásról szóló 46/2014. (IX. 25.) BM rendelet 3. § (1) bekezdés a) pontjában meghatározott szociális célú tüzelőanyag vásárlás támogatásra igényt nyújt be.

2. A Képviselőtestület vállalja, hogy a szociális tűzifában részesülőtől ellenszolgáltatást nem kér.

Határidő: azonnal

Felelős polgármester

**2./ Napirend**

Keglevich kilátó és a kapcsolódó erdei közjóléti létesítmények kivitelezésére vonatkozó építési beruházás tárgyában közbeszerzési eljárás megindítása.

**Eged István FIDESZ-KDNP polgármester**

Anyagot mindenki megkapta, kérdezi van-e valakinek ezzel kapcsolatban kérdése, véleménye? Közbeszerzési eljárás elő van készítve.

Amennyiben nincs kérdés kéri, hogy aki egyetért Keglevich kilátó és a kapcsolódó erdei közjóléti létesítmények kivitelezésére vonatkozó építési beruházás tárgyában közbeszerzési eljárás megindításával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 128/2014. (X.3.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) a Keglevich kilátó és a kapcsolódó erdei közjóléti létesítmények kivitelezésére vonatkozó építési beruházás tárgyban a Kbt. 122/A. § szerinti hirdetmény nélküli meghívásos eljárást indít meg.

2. A Képviselőtestület felhatalmazza a polgármestert, hogy az eljárás megindításához szükséges okiratok aláírására.

Határidő: azonnal

Felelős: polgármester

**4./ Napirend**

Sály Sándor kérelmének megtárgyalása

**Eged István FIDESZ-KDNP polgármester**

Az előző ülésen volt már erről a kérelemről szó.

Sály Sándorral beszéltek, és megegyeztek 60.000.- Ft-os vételárban.

**Boros Csaba alpolgármester**

Véleménye szerint meg kell venni azt a területet.

**Eged István FIDESZ-KDNP polgármester**

Kérdezi, hogy ezzel kapcsolatban van-e valakinek kérdése, hozzászólása?

Amennyiben nincs kérdés kéri, hogy aki egyetért Sály Sándor kérelmével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 129/2014. (X.3.) határozata**

1. Pétervására Város Önkormányzat Képviselő-testülete (a továbbiakban: Képviselőtestület) 60.000 forintért - 20 Ft/m2 áron - megvásárolja Sály Sándor 3250 Pétervására, Budai u. 3. szám alatti lakostól, a 562/838 tulajdoni arányát képező pétervásárai 190/4 hrsz-ú, összesen 1200 négyzetméter nagyságú, beépítetlen területet. Az ingatlan 276/838 tulajdoni aránya az önkormányzat tulajdona.

2. A Képviselőtestület felkéri a jegyzőt, hogy készítse el a szükséges adás-vételi szerződést, és felhatalmazza a polgármestert a szerződés aláírására.

Határidő: azonnal

Felelős: polgármester, jegyző

**1./ Napirend**

A választási ciklusban elvégzett munka értékelése.

**Eged István FIDESZ-KDNP polgármester**

Pár szóban, vázlatosan szeretné értékelni az elmúlt négy évet.

2002. évtől a képviselő-testületben tagként, illetve alpolgármesterként dolgoztam.

2010-ben választottak meg polgármesternek, ettől kezdve láttam el ezt a tisztséget.

A testület nagyban segített a munkám maradéktalan elvégzésében.

A polgármesteri hivatal dolgozói sokat segítettek a betanulásban.

Újra járásközpont lettünk.

Miután a két kivált település tartozását kiegyenlítette, a hivatalban lévő tulajdonrészeket megvettük, így sajátunk lett az épület.

Elmondja, hogy a testület és a bizottságok kiemelkedő munkát végeztek.

Büszke rá, hogy polgármesterként dolgozhatott az elmúlt négy évben. Reméli, hogy a testület, bizottságok és hivatal dolgozói büszkék arra amit a négy év alatt elértek. (EÜ. központ, Műv. Ház., Főtér, stb.)

A hivatal dolgozóinak is jár a dicsérő szóból. Néha nagyon nehéz körülmények között kellett a feladataikat ellátni, melynek maradéktalanul eleget tettek. Kiemeli itt a pályázatban résztvevő dolgozókat, a titkárságot, a jegyzőt – aki sokáig magában dolgozott -, és a többi dolgozó is tisztességgel elvégezte a munkáját.

Mindenkinek komolyan jár a köszönet!

Ennyiben kívánta röviden összefoglalni az elmúl évek munkáját.

Sok sikert kíván a választáshoz.

**Varró Magdolna képviselő**

Elmondja, hogy nagyon jól érezte magát ebben a testületben. Sok feladatuk volt, amit mindenki zokszó nélkül elvégzett.

Mindenkinek köszöni az együttműködést, bárkihez fordulhatott segítségért (testületi tagok, hivatal dolgozói).

A következő testületnek jó munkát kíván.

Felhívja a figyelmet a polgármesteri hivatal dolgozóira, mert nagyon kiváló munkát végeztek.

Kéri, hogy ha lesz pénzmaradvány, egy kis jutalmat adjanak a dolgozóknak.

**Boros Csaba alpolgármester**

Jó csapattal dolgozhatott együtt. A működéshez jó vezető kell. Köszöni mindenki munkáját.

Köszöni, hogy alpolgármester lehetett.

**Tóth János képviselő**

A legrégebb idő óta testületi tagként dolgozott a település érdekében. A képviselő-testület összetartott.

Szerencsés helyzetben voltak az önkormányzatok a kormányváltás miatt.

Kiemelkedőnek tartja a hivatal dolgozóinak munkáját.

**Abelovszki Ildikó képviselő**

Négy évvel ezelőtt újként került a képviselő-testületbe.

Volt olyan, hogy úgy gondolta, hogy feladja, de nem tette és ennek most már nagyon örül.

**Szántó Árpád képviselő**

Később került a testülethez. Szeretett velük dolgozni. Köszöni mindenkinek a segítséget.

**Barta Gábor képviselő**

Annyit szeretne mondani, hogy köszöni, hogy együtt dolgozhattak.

**Eged István FIDESZ-KDNP polgármester**

Köszöni mindenkinek a hozzászólását.

**5./ Napirend**

Kérdések, interpellációk.

**Tóth János képviselő**

Hősi emlékműveket rendbe kellene tenni halottak napjára.

**Barta Gábor képviselő**

Jövő héten meg fog történni.

**Boros Csaba alpolgármester**

Újra visszatér „Szegény Sanyi” Papláza úti lakos ügyéhez, a szaghatás és a kutyák miatt.

**Eged István FIDESZ-KDNP polgármester**

Elmondja, hogy tud a problémáról. Segítséget szeretett volna nyújtani, de nem hagyja a lakó.

Ezt mondja, hogy a kutyák közül nem mind az övé, csak a hídja alá vonultak be. Néha ad nekik enni.

A jegyző úr pedig folyamatosan küzd ezzel az üggyel.

**Barta Gábor képviselő**

A Kossuth út mögötti tanyáról is igencsak érezhető a szaghatás. Ott is szét kellene nézni.

**Varró Magdolna képviselő**

Nem sok mindent tehetünk. Állattartási rendelet alapján esetleg.

**Eged István FIDESZ-KDNP polgármester**

Kérdezi, hogy van-e még kérdés, hozzászólás? Amennyiben nincs, megköszöni a jelenlévők munkáját és az ülést bezárja.

A testületi tagok és bizottsági tagok munkájának elismeréseként emlék oklevelek, és virágok csokrok átadására kerül sor.

**K.m.f.**

**Eged István Dr. Varga Attila**

**polgármester jegyző**